Irina Bokova
<s>Irina Georgieva Bokova () je bugarska političarka i trenutna generalna direktorka UNESCO-a, specijalne agencije Ujedinjenih nacija zadužena za obrazovanje, nauku i kulturu.</s><s>Kao generalna direktorka agencije, Bokova aktivno podupire međunarodne napore usmerene ka unaprjeđenju ravnopravnosti spolova, poboljšanju kvaliteta i dostupnosti obrazovanja i ograničavanju izvora finansija za terorizam kroz povećanje napora u borbi protiv piratstva intelektualnog vlasništva.</s><s>Kao snažna protivnica rasizma i antisemitizma, Bokova je vodila UNESCO-ve aktivnosti na planu sećanja na žrtve Holokausta.</s><s>Bila je poslanica bugarske skupštine u dva mandata u koju je ušla na listama Bugarske socijalističke partije, ministarka i zamenica ministra inostranih poslova u vladi premijera Žana Videnova, ambasadorka Bugarske u Francuskoj i Monaku, stalni delegat svoje zemlje pri UNESCO-u i izaslanica bugarskoga predsednika pri Frankofoniji u periodu od 2005. do 2009. godine.</s><s>Na mesto generalnog direktora UNESCO-a predložena je 22. septembra 2009, a izabrana je 15. oktobra 2009. godine na 35. sednici Generalne konferencije kao deseti generalni direktor UNESCO-a.</s><s>Bokova je prva žena iz istočne Evrope na čelu UNESCO-a.</s><s>Uz maternji bugarski, Bokova govori i engleski, francuski, španski i ruski jezik.</s><s>Irina Bokova je udana i njezino dvoje punoletne dece živi i radi u Sjedinjenim Američkim Državama.</s>

<s>Detinjstvo i rane godine</s>

<s>Irina Bokova je ćerka Georgija Bokova, političara iz komunističke ere i urednika Rabotničkog dela, službenih novina Bugarske komunističke partije.</s><s>Po poreklu je makedonska bugarkinja poreklom iz Makedonije.</s><s>Bokova je bivša studentkinja Moskovskog državnog instituta međunarodnih odnosa.</s><s>Po povratku u zemlju zaposlenje je pronašla u ministarstvu inostranih poslova gde je bila i na mestu ministarke u periodu od 1996. do 1997.</s><s>Pre 1990. bila je članica Komunističke partije Bugarske.</s>

<s>Obrazovanje
1971.</s><s>Prva engleska jezična gimnazija, Sofija.</s><s>1976.</s><s>Moskovski državni institut međunarodnih odnosa, Moskva, magisterij u međunarodnim odnosima.
januar-avgust 1989.</s><s>Univerzitet u Marylandu, Škola javnih politika, Washington, D.C., studijski program o procesu donošenja političkih odluka u SAD-u.</s><s>1992-1994.</s><s>Stipendistica NATO-a na programu centralnih i istočnoevropskih studija demokratskih institucija sa fokusom na nacionalne i legalne mehanizme za zaštitu manjina.
novembar-decembar 1999.</s><s>Univerzitet Harvard, Škola John F. Kennedy, studijski program leadership i ekonomski razvoj</s>

<s>Karijera</s>

<s>UNESCO
Irina Bokova izabrana je za generalnu direktorku UNESCO-a 22. septembra 2009. godine pobedivši u zadnjem krugu glasovanja tadašnjeg egipatskog ministra kulture Faruka Hosnija () sa 31 naspram 27 glasova.</s><s>Pre glasovanja očekivala se pobeda egipatskog kandidata Hosnija, ali je on među ostaima privukao i kritike Elia Wiesela, jevrejskog pisca rođenog u Rumuniji i dobitnika Nobelove nagrade za mir, zbog Hosnijevih antiizraelskih izjava.</s><s>Bokova je preuzela funkciju od japanskog diplomate Kōichirō-e Matsuura-e ().</s><s>Bokova je bila prva žena uopšte i prva osoba iz istočne Evrope na čelu organizacije.</s>

<s>Izvori</s>

<s>Vanjske veze</s>

<s>Službeni profil na stranicama UNESCO-a</s>

<s>Biografije, Bugarska
UNESCO</s>

